Roxy Ixzy

Roxy Ixzy atau Roziena Ixzy ialah seorang penyanyi berbangsa Bidayuh - Melanau dari Kuching, Sarawak . Dia mula menjadi popular pada konsert pertamanya dalam pertandingan Bintang RTM yang menjadikannya sebagai Peserta Terbaik.

 Kehidupan awal 
Beliau merupakan anak sulung daripada lima bersaudara. Bapanya, Halix Kuyong merupakan penyanyi Bidayuh yang telah mengeluarkan tiga buah single. Beliau juga pernah menyertai pertandingan nyanyian di sekolah, kampung dan semasa menuntut di Universiti Malaysia Sarawak (UNIMAS). Dalam sebuah pertandingan festival seni UNIMAS 2019, beliau bersama rakan-rakan mempersembahkan lagu-lagu berbahasa Bidayuh dan memenangi pertandingan tersebut. Beliau tidak pernah mendapat sebarang pendidikan formal dalam muzik atau vokal. Beliau berkelulusan Ijazah Sarjana Muda Perakaunan dari UNIMAS.

 Kerjaya 
Single pertamanya, Setia dikeluarkan pada 2021 dalam bahasa Melayu dan kemudiannya diterjemahkan semula ke dalam bahasa Bidayuh. Beliau telah pun telah menyertai XiBO Entertainment. Beliau kemudiannya menyertai pertandingan Bintang RTM 2024, dan memenangi pusingan pertama. Daripada pertandingan itu, beliau memenangi hadiah wang tunai RM78,000 dan sebuah kereta Proton Iriz.

 Rujukan 

Kategori:Orang dari Sarawak
Kategori:Orang Malaysia berketurunan Bidayuh
Kategori:Orang Malaysia berketurunan Melanau